《箜篌引》
宋代·姜夔

箜篌且勿弹，老夫不要听。
河边风浪起，亦作箜篌声。
古人抱恨死，今人抱恨生。
南邻卖妻者，秋夜难为情。
长安买歌舞，半是良家妇。
主人虽爱怜，贱妾那久住。
缘贫来卖身。不缘触夫怒。
日日登高楼，怅望宫南树。

作者简介：姜夔[kuí]（1154年—1221年），字尧章，号白石道人，汉族，饶州德兴人。南宋文学家、音乐家。其作品素以空灵含蓄著称，姜夔对诗词、散文、书法、音乐，无不精善，是继苏轼之后又一难得的艺术全才。有《白石道人诗集》《白石道人歌曲》《续书谱》《绛帖平》等书传世。